Ray Dylan vind sy pad terug country toe - Maroela Media
Ray Dylan, die bekende sanger agter trefferliedjies soos “Hokaai Stoppie Lorrie”, “Jessica” en “Dis verby”, het sy pad terug na country‑musiek gevind met sy splinternuwe album, Country Vibe, wat vandag bekendgestel word.
Dylan is al jare lank in die Suid-Afrikaanse musiekbedryf as ŉ country‑ én popsanger van formaat gevestig.
“Hy glo egter sterk in vernuwing en kontinuïteit. Hy slaag altyd daarin om mense te vermaak en sy nuutste album, Country Vibes, is ’n sprekende voorbeeld van sy toewyding aan sy lojale aanhangers!” lui ŉ verklaring.
Country Vibes bestaan uit 19 liedjies, onder andere “Forever Young”, “Santa Maria”, “Beautiful War” en “Stuck on You”. Dylan pak al dié welbekende liedjies met ŉ behoorlike country‑aanslag aan.
“Ray kry dit keer op keer reg om sy aanhangers met sy unieke stem en ongelooflike talent met die kitaar, elektries en ander, geïnteresseerd te hou. Hy beskik oor ’n uitgebreide repertoire,” lees die verklaring.
Country Vibes is vanaf 20 September in alle musiekwinkels beskikbaar en kan ook vanaf Oktober op alle digitale platforms bekom word.
Vy · 1 maand gelede
Waar is sy bril? Die donker een wat hy altyd dra?
Lekker gelag nou! Country ouens is rof; dra nie donker brille nie.